Henrik (Portugalin kreivi)

Henri de Bourgogne (port. Henrique de Borgonha); (n. 1066 Dijon, Burgundin herttuakunta, Ranskan kuningaskunta – 22. toukokuuta 1112 Astorga, Leónin kuningaskunta) oli Portugalin kreivi vuosina 1093–1112. 

 Suku 
Henri oli ranskalaissyntyinen ja hänen vanhempansa olivat Henri de Bourgogne le Damoiseau (n. 1035–1070/1074) ja joko Sybille de Barcelona tai Clémence niminen nainen. Hänellä oli kuusi sisarusta, joista hän oli nuorin.O´Callaghan, s.213 Hugues ja Eudes seurasivat toisiaan Burgundin herttuoina; Robertista tuli Langres'n piispa, Béatrix avioitui Guy III de Vignoryn kanssa ja Renaudista tuli Saint-Pierre de Flavigny-sur-Ozerain benediktiiniluostarin apotti.

Yksi hänen isän puoleisista tädeistään oli Constance de Bourgogne, Leónin kuningas Alfonso VI:n puoliso, ja yksi hänen isosedistään oli Clunyn luostarin apotti Hugues, yksi aikansa vaikutusvaltaisimmista ja arvostetuimmista henkilöistä. Kreivi Henrin suku oli erittäin vaikutusvaltainen ja hallitsi monia Ranskan kaupunkeja, kuten Chalonia, Auxerrea, Autunia, Nevers'iä, Dijonia, Mâconia ja Semuria.Mattoso, José: D. Afonso Henriques . S, 28, 34-43 (2. painos). Lisbon: Temas e Debates, 2014. 

Hänen isoisänsä oli Burgundin herttua Robert I. Koska hänellä ei ollut kovinkaan suuria mahdollisuuksia saada todellista valtaa nuorimpana poikana, hän liittyi Reconquistaan osallistuakseen taisteluun maureja vastaan Iberian niemimaalla.

 Avioliitto ja jälkeläiset 
Henrik auttoi Kastilian kuningas Alfonso VI:ta valtaamaan Galician ja sai palkkioksi naida Alfonson 13-vuotiaan nuoremman aviottoman tyttären Teresa de Leónin vuonna 1093 tai toisten tietojen mukaan noin vuonna 1095.Rodrigues Oliveira, Ana: Rainhas medievais de Portugal. Dezassete mulheres, duas dinastias, quatro séculos de História.. S. 25 Lisbon: A esfera dos livros, 2010. 

Heille syntyi neljä lasta:

 Urraca Henriques (n. 1095–1173), avioitui Bermudo Pérez de Traban, Trastámaran, Viseun, Seian ja Faro A Coruñan herran kanssa
 Sancha Henriques (n. 1097–1163), avioitui ensin Sancho Nunes de Celanovan kanssa. Tultuaan leskeksi avioitui Fernando Mendes de Bragançan kanssa, heillä ei ollut jälkeläisiä.
 Teresa Henriques (1098), kuoli sylilapsena
 Afonso Henriques (1109–1185). Hänet nimettiin äidinpuoleisen isoisänsä, kuningas Alfonso VI:n mukaan, ehkä "muistuttamaan, että hänen suonissaan virtasi myös koko Espanjan halltsijan veri". Afonsosta tuli Portugalin kreivi vuonna 1112 ja Portugalin kuningas vuonna 1139.

 Kreivi 
Hän sai puolisonsa Teresan myötäjäisinä Portugalin kreivikunnan ja läänityksen Leónin kuningaskunnasta.O´Callaghan, s.214 Teresan sisarpuoli infanta, Leónin prinsessa Urraca oli nainut Henrikin serkun kreivi Raymond de Bourgognen, joka kuoli vuonna 1107. Seuraavana vuonna kuningas Alfonso VI:n ainoa poika infante, kruununprinssi Sancho Alfónsez (n. 1093–1108) kaatui Uclésin taistelussa ja Henrikille avautui mahdollisuus tavoitella Kastilian kruunua.O´Callaghan, s.216 Henrik saavutti menestystä, sillä Kastilian kuningatar Urraca oli joutunut sotaan myös omaa toista puolisoaan, Aragonian ja Navarran kuningas Alfonso I:tä vastaan.O´Callaghan, s.217

Henrik yhdisti Portucalen ja Coimbran kreivikunnat ja julisti alueen itsenäiseksi ja hän loi näin perustana tulevalle Portugalin kuningaskunnalle.O´Callaghan, s.283
pienoiskuva|Henri de Bourgognen, Portugalin kreivin hauta Bragan katedraalissa
Henrik joutui Aragonin kuninkaan joukkojen, joka oli sodassa puolisoaan Urracaa vastaan, piirittämäksi ja puolusti Astorgan kaupunkia kälynsä joukkojen avulla. Henrik kuoli 46-vuotiaana 22. toukokuuta 1112 piirityksen aikana saamiinsa vammoihin.Reilly, Bernard F.: The Contest of Christian and Muslim Spain, 1031-1157. Cambridge, Massachusetts: Blackwell, 1995. . s, 133-134

 Perintö 
Hänen jäännöksensä siirrettiin hänen aikaisempien määräystensä mukaisesti Bragaan, missä hänet haudattiin Bragan katedraalin kappeliin, jonka rakentamista hän oli edistänyt.Caetano de Souza, Antonio (1735). Historia Genealógica de la Real Casa Portuguesa (PDF). Vol. I, Books I and II. Lisbon: Lisbon Occidental, na oficina de Joseph Antonio da Sylva. . S. 37 

Hänen leskensä, kreivitär Teresa jatkoi Portugalin aggressiivista laajentumispolitiikkaa ja toimi heidän alaikäisen poikansa Afonso I:n sijaishallitsijana aina vuoteen 1128 asti. 

Lähteet

Viitteet

Luokka:Portugalin historia
Luokka:Portugalilaiset henkilöt
Luokka:Vuonna 1066 syntyneet
Luokka:Vuonna 1112 kuolleet